มองหาหนุ่มที่ใช่ สานสัมพันธ์อย่างราบรื่นกว่าเดิมในอนาคต รุกคืบจีบหนุ่ม ทำให้เขาตกหลุมรักคุณ พัฒนาความสัมพันธ์ฉันเพื่อน
ก่อนที่จะมีแฟน คุณต้องพบเจอหนุ่ม ๆ สักประมาณนึงก่อน คุณอาจจะลองคบกับผู้ชายที่คุณรู้จักอยู่แล้วหรือออกไปพบปะหนุ่ม ๆ หน้าใหม่ดูก็ได้ ไม่เห็นจะยากแถมยังสนุกอีก อย่ากังวลไปเลยน่า! แต่ก็อย่าไปเสแสร้งใส่หนุ่ม ๆ ที่เพิ่งรู้จักกันล่ะ คุณต้องเป็นตัวของตัวเองเสมอนะ!   เข้าร่วมชมรม ลงเรียนที่ศูนย์การศึกษาประจำชุมชน หรือทำกิจกรรมกลุ่ม คุณอาจจะเล่นกีฬาที่ชอบ เรียนศิลปะที่ศูนย์การศึกษาประจำชุมชน หรือเข้าร่วมกลุ่มเพื่อศึกษาเรื่องต่าง ๆ หาอะไรที่คุณสนใจแล้วคุณก็จะได้พบกับผู้คนที่มีความสนใจใกล้เคียงกัน คุณจะได้มีเรื่องอะไรไว้คุยกันไงล่ะ เข้าชมรมต่าง ๆ (จะชมรมสำหรับผู้ใหญ่หรือชมรมสำหรับทุกเพศทุกวัยก็แล้วแต่ความพอใจของคุณเลย) และเริ่มพูดคุยกับเพื่อนหน้าใหม่ที่ชมรมเหล่านั้นซะ คุณก็แค่ต้องระมัดระวังท่าทีและใช้ไหวพริบสักหน่อย หากลุ่มในอินเตอร์เน็ตที่คุณสนใจ โดยอาจจะเป็นกลุ่มแฟนคลับของรายการทีวีหรือกิจกรรมโปรดของคุณหรืออาจจะเป็นกลุ่มที่ชอบเล่นวิดีโอเกมที่คุณเล่นแล้วสนุกก็ได้ อย่างไรก็ตาม ระมัดระวังไม่เปิดเผยข้อมูลส่วนตัวแก่คนที่คุณไม่รู้จักบนอินเตอร์เน็ตนะ หลังจากพบใครสักคนเป็นครั้งแรก พูดคุยกับอีกฝ่ายเพื่อทำความรู้จักกันอีกสักนิดก่อนจะตัดสินใจว่าผู้ชายคนนี้เหมาะจะเป็นแฟนหนุ่มในอนาคตหรือไม่ อย่าตัดสินผู้ชายจากภายนอกแต่เพียงอย่างเดียว ลองให้คะแนนดูว่าเขาผ่านเกณฑ์ขั้นต่ำที่คุณตั้งไว้สำหรับหนุ่มที่จะออกเดทด้วยหรือไม่  เขามีอารมณ์ขันไหม? ฉลาดหรือเปล่า? แล้วนิสัยดีไหม? ตัดสินใจว่าคุณสมบัติข้อใดสำคัญสำหรับคุณแล้วลองให้คะแนนในใจเมื่อได้คุยกับอีกฝ่ายเป็นครั้งแรก ถ้าเขาแตกต่างไปจากหนุ่มที่คุณมองหาอย่างสุดขั้ว คุณก็ไม่ควรจะเดทกับเขาแล้วล่ะ ถึงเขาจะหล่อก็เถอะนะ ถ้าเขามีแฟนสาวหรือแฟนหนุ่มอยู่แล้ว คุณควรจะพิจารณาหนุ่มอื่นและเห็นอกเห็นใจแฟนสาวหรือแฟนหนุ่มของเขาเสียบ้าง การตัดใจนั้นดีทั้งต่อตัวเขา ตัวคุณ และตัวคนที่เขากำลังคบอยู่ อย่าทำอะไรที่คุณไม่อยากให้คนอื่นทำกับคุณเลยนะ ลองถามคนอื่น ๆ ดูว่าผู้ชายคนนี้เป็นอย่างไรบ้าง ถ้าเพื่อน ๆ ของเขาดูยินดีที่เขาจะมีแฟนก็ถือว่าเป็นสัญญาณดี ถามเพื่อนที่รู้จักทั้งคุณและเขาว่าเขาเป็นคนยังไงและพยายามทำความรู้จักเพื่อนและเพื่อนร่วมงานของเขาด้วย ทำตัวเป็นคนที่น่าเดทด้วย ถ้าใคร ๆ ต่างรู้ว่าเดทกับคุณแล้ววิเศษขนาดไหน โอกาสที่คุณจะหาแฟนได้ในอนาคตก็จะยิ่งมากขึ้น ทำตัวสนุกสนาน กระตือรือร้นและพร้อมสนับสนุนคนอื่น ทำตัวเป็นคนที่ใคร ๆ ก็อยากอยู่ใกล้เข้าไว้ อย่าทำตัวจนใคร ๆ ต่างหาว่าคุณชอบพูดจาจิกกัด ไม่เอาใจใส่ หรือชอบแสดงความเป็นเจ้าเข้าเจ้าของเมื่อคบกับใคร คุณสมบัติอันไม่พึงประสงค์เหล่านี้จะทำให้คนขยาดไม่กล้าออกเดทกับคุณได้ เว้นระยะห่างให้แฟนหนุ่มเสียหน่อย ปล่อยเขาเป็นตัวของตัวเองและพัฒนาตัวคุณเองให้ดีกว่าเดิมด้วยการออกไปข้างนอกและทำกิจกรรมต่าง ๆ เสียบ้าง หากคุณนอกใจแฟนซ้ำแล้วซ้ำเล่าหรือมีท่าทีว่าจะนอกใจแฟนเมื่อไหร่ ใครในวงสังคมจะไปอยากเดทกับคุณอีก ซื่อสัตย์กับแฟนและใส่ใจเขา ถ้าคุณนึกอยากจะหว่านเสน่ห์ใส่คนอื่นหรือออกไปเที่ยวกับคนอื่นแล้วล่ะก็ บอกเลิกหนุ่มที่คุณเดทด้วยซะ การทนคบต่อไม่ดีทั้งกับคุณและเขาในเมื่อใจคุณไปอยู่กับคนอื่นซะแล้ว ถ้าคุณเจอผู้ชายที่มีอะไรคล้ายคลึงกับคุณหลายอย่าง อย่าเอาแต่รอให้เขามาชวนคุณออกไปเที่ยวด้วย ถ้าคุณกลัวที่จะชวนเขาเพราะคิดว่าเขาคงไม่ชอบคุณ ยังไงก็ชวน ๆ ไปเหอะน่า ถึงจะน่ากลัวแต่ก็ไม่ถึงตายหรอก รีบฉวยโอกาสไว้แล้วจะเกิดผลดีในระยะยาวเองนั่นแหละ  เขาอาจจะอายก็ได้ เขาก็เลยไม่เข้าหาคุณก่อนไง เขาอาจจะคิดว่าคุณอยู่สูงเกินเอื้อมหรือกลัวโดนคุณปฏิเสธก็ได้นะ หว่านเสน่ห์ใส่เขาเสียหน่อยเขาจะได้รู้ว่าคุณกำลังสนใจเขาอยู่ เอนกายเข้าหาเขายามพูดคุยกัน แตะตัวเขาอย่างเบา ๆ ด้วยท่าทีสบาย ๆ และเอ่ยชมเขา (แต่ชมอย่างจริงใจนะ คนเขาดูออกหรอกนะว่าคุณชมอย่างจริงใจหรือเปล่า) ถ้าลองทุกเล่มเกวียนแล้วเขาก็ยังไม่ชวนคุณออกไปเที่ยวด้วยอยู่ดี พุ่งเข้าชนและเป็นฝ่ายชวนก่อนซะเลยสิ คุณคงไม่อยากให้เขาหลุดลอยไปใช่ไหมล่ะ วางแผนการเดทไว้ในใจ (อะไรก็ได้ที่จะทำให้เขาสนใจน่ะ) และเดินตรงไปชวนเขาซะเลย พยายามมั่นใจในตัวเองเข้าไว้ คนส่วนใหญ่น่ะคิดว่าสาวมั่นดึงดูดใจนะจะบอกให้ ใคร ๆ ก็อยากอยู่กับคนที่ทำให้ตัวเองกลายเป็นคนที่ดีขึ้นเพราะเราจะรู้สึกดีกับตัวเองและมีความมั่นใจว่าเราสามารถเป็นคนดีได้หากเราพยายาม ทำให้ผู้ชายคนนี้รู้สึกว่าตัวเองยอดเยี่ยมด้วยการสนับสนุนให้เขาทำในสิ่งที่เขารักและเว้นที่ว่างให้เขาได้ทำสิ่งต่าง ๆ  สิ่งที่ควรระลึกไว้: อย่าทำตัวจองหองและให้คำแนะนำหรือช่วยเหลือทั้ง ๆ ที่เขาไม่ได้ร้องขอหรือพยายามเปลี่ยนเขาให้เป็นแบบที่คุณต้องการ การช่วยให้เขารู้สึกดีกับตัวเองคือการช่วยให้เขาเปลี่ยนแปลงสิ่งที่เขาต้องการเปลี่ยนในชีวิตได้ ไม่ใช่เปลี่ยนเขาให้เป็นอย่างที่คุณอยากให้เป็นนะ อย่าวิพากษ์วิจารณ์เขาอย่างรุนแรงเมื่อเขาทำอะไรไม่ดีหรือทำผิดเพราะเขาจะรู้สึกไม่ดีและจะเริ่มรู้สึกแย่เมื่อได้อยู่ใกล้คุณ คุณควรทำตัวเป็นตัวอย่างที่ดีเมื่อเขาทำอะไรที่คุณไม่ชอบ คุณจะบอกเขาไปเลยก็ได้ว่าคุณไม่ชอบอะไรที่เขาทำ แต่อย่าใจร้ายหรือครอบงำเขา ช่วยชี้ทางให้เขาเห็นว่าจะเปลี่ยนแปลงเป็นคนที่ดีขึ้นได้อย่างไรดีกว่านะ   ถ้าเกรดของเขาตกต่ำและเขาประสบปัญหาเรื่องเรียน หาเวลาว่างเพื่อที่จะได้ทบทวนบทเรียนร่วมกันและช่วยติววิชาที่คุณทำได้ดีกว่าให้เขา อย่าทำการบ้านให้เขาแต่ช่วยอธิบายให้เขาเห็นว่าเขาก็ทำเองได้และช่วยให้เขาตั้งใจเรียนหนังสือ ถ้าเขามีปัญหาเรื่องงานหรือกำลังหางานอยู่ ชี้ให้เขาเห็นความสำคัญของการมีวินัยในการทำงานหรือช่วยเขาหางานใหม่ เสนอไปเป็นเพื่อนเมื่อมีงานอบรมเกี่ยวกับการเขียนหรือการวางแผนเรซูเม พูดคุยกับเขาเพื่อหาทางที่เขาจะรู้สึกสนุกกับการทำงานมากขึ้นหรือช่วยเขาหางานที่เขาน่าจะอยากทำทุกวันดูก็ได้ การไม่วิพากษ์วิจารณ์เขาต่อหน้าคนอื่นหรือต่อหน้าเพื่อนหรือครอบครัวของเขาเป็นเรื่องสำคัญสุด ๆ เลยนะ แสดงให้เขาเห็นว่าคุณเป็นคนที่ยอดเยี่ยมเมื่ออยู่กับเขา แสดงให้เขาเห็นว่าเขาทำให้คุณเป็นคนที่ดีกว่าเดิม ก็เหมือนกับการที่คุณอยากเห็นเขาเป็นคนที่ดีขึ้นนั่นแหละ เขาก็อยากเห็นคุณเป็นคนที่ดีขึ้นเหมือนกัน ทำสิ่งที่คุณรักและทำให้เขารู้สึกว่าตัวเองเป็นส่วนหนึ่งในชีวิตคุณ ขอคำแนะนำจากเขาว่าคุณจะเปลี่ยนแปลงตัวเองในจุดที่คุณไม่พอใจได้อย่างไรดูสิ ทำให้เขาเห็นว่าคุณพึ่งพาตัวเองได้ทั้งทางกายและทางใจ คุณไม่ได้ต้องการได้เขาทำทุกอย่างให้ (ถึงเขาควรจะคิดได้ว่าควรช่วยคุณบ้างในบางทีก็ตาม) และคุณมีความคิดเป็นของตัวเอง การแสดงออกเช่นนี้จะทำให้เขามองว่าคุณเป็นผู้ใหญ่ น่าสนใจและมีบรรทัดฐานเป็นของตัวเอง ผู้ชายเขาอยากได้คู่คิด ไม่ใช่ตุ๊กตาสมองกลวงซะหน่อย  อย่ากลัวที่จะซื่อสัตย์ต่อความรู้สึกชอบหรือไม่ชอบของตัวเอง บอกให้เขารู้ว่าคุณคิดเช่นไรกับเรื่องต่าง ๆ และอย่าเอาแต่เห็นด้วยกับทุกสิ่งที่เขาพูด อย่าทำให้เขารู้สึกว่าเขาต้องตัวติดกับคุณตลอดเวลา ไม่ใช่ว่าคิดอะไรไม่ออกก็ชวนเขาไปเที่ยวทุกสุดสัปดาห์หรือทุกคืนวันศุกร์ สนับสนุนให้เขาได้ทำในสิ่งที่รักและใช้เวลาร่วมกับเพื่อนของตัวเองด้วยการทำสิ่งที่คุณรักและใช้เวลากับเพื่อนของคุณบ้าง  หนึ่งในเหตุผลที่หนุ่ม ๆ ทั้งหลายไม่อยากมีแฟนก็เพราะกลัวว่าจะติดแหงกอยู่กับความสัมพันธ์จนไม่ได้ทำสิ่งที่ตัวเองชอบ ทำให้เขารู้ว่าถ้าเขาคบกับคุณ สิ่งที่เขากลัวจะไม่เกิดขึ้น ถ้าคุณไม่เป็นตัวของตัวเอง แล้วคุณจะรู้ได้ยังไงกันล่ะว่าเขาชอบตัวตนของคุณจริง ๆ หรือเปล่า? ถ้าคุณเอาแต่แสร้งเป็นคนอื่น คุณจะรู้สึกอึดอัดทุกครั้งที่คุณอยู่กับเขาและนั่นไม่ใช่สิ่งคุณอยากให้เกิดขึ้นแน่ ๆ ถ้าคุณรู้สึกอึดอัดเวลาอยู่ใกล้เขา คุณอาจจะพูดคุยกับเขาได้ยากขึ้น และถ้าคุณพูดคุยกับเขาไม่ได้แล้วล่ะก็ ความสัมพันธ์ก็จะพัฒนาได้ยากเลยล่ะ อย่าไปเร่งรัดเพื่อนใหม่ของคุณ แต่ถึงอย่างไรก็จำไว้ว่าถ้าเขาไม่ได้ชอบตัวตนที่แท้จริงของคุณก็เลิกพยายามเข้าหาเข้าซะ หาเป้าหมายใหม่มาเป็นแฟนซะเถอะ แล้วก็อย่าคาดหวังให้เขากลายเป็นแฟนคุณทันทีที่รู้จักกัน ให้เวลาเขาบ้างและเรียนรู้กันเสียก่อน เริ่มต้นด้วยการออกไปเที่ยวด้วยกันและคุยกันบ้างนาน ๆ ครั้ง จากนั้นก็ออกไปเที่ยวด้วยกันบ่อยขึ้น เว้นระยะห่างระหว่างกันและกันด้วยล่ะ โดยปกติแล้ว ถ้าคุณสองคนเข้ากันได้ดีและทำอะไรสนุก ๆ ด้วยกันมากมาย ความสัมพันธ์ฉันเพื่อนก็จะแปรเปลี่ยนไปสู่การไปมาหาสู่ที่บ่อยขึ้นเอง แต่ถึงอย่างไรก็อย่าทำตัวน่าสมเพชล่ะ คุณไม่จำเป็นต้องฟันธงว่าผู้ชายคนนี้คือว่าที่สามีในอนาคตตั้งแต่อาทิตย์แรกที่เจอกันหรอกนะ จำไว้ว่าคุณต้องเป็นตัวของตัวเองเมื่อพูดคุยกับเขา การเป็นตัวของตัวเองนั้นสำคัญมากโดยเฉพาะถ้าเขาเป็นผู้ชายที่มักเจอผู้หญิงที่เข้าหาด้วยรูปแบบอื่นมาก่อน การแสดงออกว่าตัวเองแตกต่างเป็นเรื่องสำคัญเพราะคุณจะยิ่งโดดเด่นขึ้น อย่าทำตัวเหมือน ๆ คนอื่น อย่าเป็นแค่อีกคนที่เข้าหาเขาเพียงเพราะหน้าตา เป็นตัวของตัวเอง แสดงอารมณ์ขันและความน่าหลงใหลด้วยการดำเนินความสัมพันธ์อย่างค่อยเป็นค่อยไปและเปิดโอกาสให้เขาได้รู้จักคุณมาขึ้น อย่างไรก็ตาม อย่ากดดันตัวเองให้ทำสิ่งที่คุณไม่ชอบเพียงเพราะอยากเป็นคนที่แตกต่างหรือเพราะคิดว่าเขาอาจจะชอบ แตกต่างอย่างที่ไม่ทำให้คุณอึดอัดและรักษาตัวตนเอาไว้! ผู้ชายที่ควรค่าแก่การออกเดทด้วยคือคนที่รู้สึกพอใจกับคนที่รู้ขีดจำกัดของตัวเอง ซึ่งก็คือการที่คุณต้องไม่กลัวที่จะเริ่มทำอะไรใหม่ ๆ นั่นเอง หนุ่มคนนั้นชอบฟังเพลงของวงที่คุณไม่เคยรู้จักมาก่อนหรือไม่เคยสนใจจะฟังหรือเปล่า? ถ้าใช่ก็ลองฟังดูเสียหน่อยสิเผื่อคุณอาจจะชอบก็ได้ ถ้าคุณลองพยายามฟังและให้ความเห็นอย่างตรงไปตรงมาเกี่ยวกับเพลงของวงนั้น ถึงความเห็นของคุณอาจจะไม่ตรงกับเขาซะทีเดียว อย่างน้อยคุณและเขาก็จะได้มีเรื่องอะไรไว้คุยกันไงล่ะ อย่าปิดกั้นตัวเองหรือทำตัวไม่น่าเข้าหา จัดสรรเวลาไว้เพื่อที่เขาจะได้รู้ว่าช่วงไหนคุณไม่ยุ่งเกินไปที่จะออกไปเที่ยวด้วยกันและแสดงออกให้เขารู้ว่าคุณยินดีให้เขาออกไปเที่ยวด้วย ยิ้มและสบตาอีกฝ่าย อย่าทำตัวน่ากลัว ปิดกั้นสังคม หรือขี้โมโห เพราะการทำตัวอย่างนั้นจะทำให้คุณดูเหมือนไม่อยากจะปฏิสัมพันธ์กับเขาและพลอยทำให้เขาผวาได้   บอกเขาว่ายังมีนั่งว่างอยู่หากเขาอยากจะมานั่งรับประทานอาหารกลางวันร่วมกัน ยิ้มและโบกมือทักทายเขาเมื่อมองเห็นกันจากมุมห้องหรือขณะคุณกำลังคุยอยู่กับเพื่อนคนอื่น ทำตัวดีกับคนอื่นด้วยเช่นกัน แสดงให้เขาเห็นว่าคุณเป็นคนที่ใคร ๆ ก็อยากเข้ามาพูดคุยด้วย ทำตัวดี ๆ กับคนอื่น เอ่ยชมพวกเขา อย่าทำตัวหยาบคายและแสดงออกให้เขาเห็นว่าคุณไม่ขย้ำหัวเขาหรอกน่าถ้าเขาอยากจะเข้ามาคุยด้วยน่ะ การปฏิสัมพันธ์กับเขาเป็นเรื่องสำคัญนะ พูดคุยกับเขาเมื่อบังเอิญพบกันและหาเหตุผลมาคุยกันให้บ่อยขึ้นกว่าที่เคย ยิ่งคุณคุยกับเขามากขึ้นเท่าไหร่ คุณก็จะยิ่งสนิทกับเขามากขึ้นเท่านั้นและนี่เป็นหนทางที่ดีในการสร้างความสัมพันธ์ฉันเพื่อนซึ่งอาจพัฒนาไปสู่ขั้นต่อไปได้ เมื่อคุณและเขาเป็นเพื่อนกันแล้ว คุณต้องเป็นเพื่อนที่ดีของเขานะ คอยสนับสนุนเขาและทำตัวสนุกสนานเข้าไว้ ทำตัวเป็นคนที่เขาสามารถเชื่อใจและชื่นชมได้ ผู้ชายส่วนใหญ่มักออกเดทกับคนที่มีอะไรคล้ายคลึงกับตัวเองแทนที่จะสนใจแต่เรื่องความสัมพันธ์ การทำตัวเป็นเพื่อนสนิทกับเขาจะทำให้คุณปฏิสัมพันธ์กับเขาได้ง่ายขึ้นและยังทำให้เขารู้ว่าการได้ใช้เวลาไปกับคุณบ่อยขึ้นให้อะไรแก่เขาบ้าง ทำความรู้จักตัวตนของเขาแล้วคุณจะได้รู้ว่าเขาคู่ควรแก่การที่คุณจะทุ่มเทความรู้สึกให้หรือไม่ คุณไม่จำเป็นต้องชอบทุกอย่างเกี่ยวกับตัวเขาแต่คุณต้องยอมรับและไม่วิพากษ์วิจารณ์ความแตกต่างระหว่างกันและกัน คุณไม่สามารถเปลี่ยนใครได้ ดังนั้นการชอบเขาที่ตัวตนของเขาจึงเป็นเรื่องสำคัญไงล่ะ  การพูดคุยกับเขาเรื่องการเมือง ศาสนา ชีวิตวัยเด็กและครอบครัว รวมไปถึงประสบการณ์ต่าง ๆ ที่โรงเรียนและความคาดหวังต่อนาคตจะทำให้คุณรู้จักตัวตนของเขาได้มากขึ้นเยอะเลยล่ะ แสดงให้เขาเห็นว่าคุณสนใจชีวิตส่วนตัวของเขาแต่ก็อย่าถึงขั้นคุกคามความเป็นส่วนตัวของเขานะ การที่คุณและเขามีเรื่องที่ชอบเหมือนกันเป็นเรื่องสำคัญ (เพราะว่าพวกคุณจะได้มีอะไรที่เชื่อมโยงกันได้บ้างไงล่ะ) แต่ความแตกต่างระหว่างกันก็เป็นเรื่องดีเช่นกัน (เพื่อที่พวกคุณจะได้รู้สึกท้าทายที่จะเรียนรู้กันและกันและได้เปิดโลกทัศน์ให้กว้างขึ้น) พูดคุยกันและลองดูซิว่าพวกคุณมีอะไรคล้ายคลึงกันบ้าง ลองสังเกตดูว่าเขาเปิดรับความสัมพันธ์หรือเปล่า บางทีเขาอาจจะชอบใครอยู่แล้วหรืออาจจะเพิ่งจบความสัมพันธ์อันเจ็บปวดและยังไม่อยากออกเดทกับใครในตอนนี้ คุณต้องเคารพตัวเขา ความรู้สึกของเขา และสถานการณ์ที่เขากำลังเผชิญด้วยการไม่เจ้ากี้เจ้าการเกินควรถ้าเขายังไม่มีอารมณ์อยากคบใคร   คุณอาจหาข้อมูลเรื่องพวกนี้ยากอยู่เสียหน่อยหากไม่ถามเขาตรง ๆ ลองวิธีการเดิม ๆ เช่นถามคนอื่น ๆ ดูสิ เพื่อนที่รู้จักทั้งคุณและเขาอาจให้รายละเอียดเรื่องพวกนี้ได้ เพื่อนของเขาอาจจะอยากช่วยคุณด้วยซ้ำถ้าพวกเขาอยากเห็นผู้ชายคนนี้มีแฟนและรู้สึกดีกับคุณ ระวังอย่าให้ตัวเองติดอยู่ในความสัมพันธ์ฉันเพื่อนหากคุณยังคิดจะออกเดทกับเขา แต่การมีเพื่อนผู้ชายเสียบ้างก็เจ๋งดีเหมือนกันนะ คุณควรหว่านเสน่ห์ใส่ผู้ชายที่ตัวเองสนใจเท่านั้น ไม่ใช่หว่านเสน่ห์ใส่ผู้ชายทุกคนเพราะชื่อเสียงคุณจะเสียหายได้
พบเจอหนุ่ม ๆ หน้าใหม่. ทำความรู้จักกันเสียหน่อย. ดูให้ดีว่าเขาไม่ได้คบกับใครอยู่. ฟังความเห็นของคนอื่นที่มีต่อผู้ชายคนนี้. เป็นคู่คิดที่ดี. อย่าวิพากษ์วิจารณ์ชาวบ้าน เกียจคร้าน หรือมัวแต่แสดงความเป็นเจ้าเข้าเจ้าของ. อย่านอกใจแฟนหนุ่ม. อย่ากลัวที่จะเป็นฝ่ายเข้าไปจีบก่อน. หว่านเสน่ห์ใส่เขา. ชวนหนุ่มออกเดท. ทำให้เขารู้สึกว่าตัวเองช่างยอดเยี่ยม. ทำตัวเป็นตัวอย่างให้เขาเห็นว่าจะปรับปรุงตัวเองได้อย่างไร. เป็นคนที่ยอดเยี่ยม. แสดงให้เห็นว่าคุณพึ่งพาตัวเองได้. สนับสนุนให้เขาพึ่งพาตัวเอง. เป็นตัวของตัวเอง. ค่อยเป็นค่อยไป. แสดงให้เขาเห็นว่าคุณแตกต่างจากคนอื่น. ทำตัวให้เข้าถึงง่าย. พูดคุยกันเขา. เป็นเพื่อนที่ดี. ทำความรู้จักกันและกัน. สังเกตว่าคุณและเขามีอะไรคล้ายคลึงกันบ้าง. สังเกตสถานะทางใจของเขา.
https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend https://www.wikihow.com/Get-a-Boyfriend
Looking for Great Guys Making Connections in the Future Making a Move Making Him Fall for You Developing Your Friendship